TV2 Nord har samlet flere af billederne fra de første timer af fyrets flytning samt en række drone- og luftfotos, der er blevet taget i løbet af dagen.

Du kan finde alt om Rubjerg Knude Fyr i vores tema Fyret Flyttes på linket her. Rubjerg Knude Fyr har efter seks timers arbejde sat sig på sin nye plads, hvor det efter planen skal stå de næste 40 år og skue udover Vesterhavet. Arbejdet er gledet som smurt uden uforudsete problemer og nåede endda frem på sin plads tre timer før det planlagte tidspunkt. Lige nu er fundamentet til fyret så ved at blive støbt i beton. TV2 Nord har sendt live på både TV2 Nord Salto og vores hjemmeside tv2nord.dk fra fyrets flytning hele dagen, og gik du glip af de første timer med arbejdet, så har vi samlet en video af nogle af de klip, der blev taget først på dagen. Du kan se hele den video herunder: Er du mere interesseret i at nyde en flyvetur henover fyret, er der også rig mulighed for det. Nedenfor finder du en video med en række flotte dronebilleder af fyret, der er blevet taget i løbet af dagen. Under den video finder du også en række luftfotos af skrænten, hvor fyret står.